[pic] | EUROOPA ÜHENDUSTE KOMISJON |

Brüssel 10.1.2008

KOM(2007) 871 lõplik

2006/0129 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel ühisseisukoha kohta,

mille nõukogu on vastu võtnud eesmärgiga võtta vastu Euroopa Parlamendi ja nõukogu direktiiv, mis käsitleb keskkonnakvaliteedi standardeid veepoliitika valdkonnas ning millega muudetakse direktiive 82/176/EMÜ, 83/513/EMÜ, 84/156/EMÜ, 84/491/EMÜ, 86/280/EMÜ ja 2000/60/EÜ

2006/0129 (COD)

KOMISJONI TEATISEUROOPA PARLAMENDILEEÜ asutamislepingu artikli 251 lõike 2 teise lõigu aluselühisseisukoha kohta,

mille nõukogu on vastu võtnud eesmärgiga võtta vastu Euroopa Parlamendi ja nõukogu direktiiv, mis käsitleb keskkonnakvaliteedi standardeid veepoliitika valdkonnas ning millega muudetakse direktiive 82/176/EMÜ, 83/513/EMÜ, 84/156/EMÜ, 84/491/EMÜ, 86/280/EMÜ ja 2000/60/EÜ

(EMPs kohaldatav tekst)

1- TAUST

Euroopa Parlamendile ja nõukogule ettepaneku edastamise kuupäev (dokument KOM(2006) 397 (lõplik) – 2006/0129 COD): | 17. juuli 2006 |

Euroopa Majandus- ja Sotsiaalkomitee arvamuse kuupäev: | 15. veebruar 2007 |

Euroopa Parlamendi arvamuse kuupäev, esimene lugemine: | 22. mai 2007 |

Ühisseisukoha vastuvõtmine (kvalifitseeritud häälteenamus): | 20. detsember 2007 |

2- KOMISJONI ETTEPANEKU EESMÄRK

Komisjoni ettepanek veepoliitika valdkonnas keskkonnakvaliteedi standardeid käsitleva Euroopa Parlamendi ja nõukogu direktiivi kohta („prioriteetsete ainete direktiiv”) on vee raamdirektiivi 2000/60/EÜ tütardirektiiv. Selle eesmärk on:

- teatava arvu ainete jaoks keskkonnakvaliteedi standardite kehtestamine vee raamdirektiivi artikli 16 lõike 7 alusel,

- olemasolevate õigusaktide tühistamine (nagu on ette nähtud vee raamdirektiivi artikli 16 lõikega 10) ning

- prioriteetsete ohtlike ainete nimistu läbivaatamine otsuse 2455/2001/EÜ alusel.

Ettepanekuga ei hõlmata täiendavaid heitekontrolle (nagu on ette nähtud vee raamdirektiivi artikli 16 lõigetega 6 ja 8), kuna komisjon on ajavahemikul 2000–2006 esitanud rohkem kui 30 ühenduse õigusakti, millega kehtestatakse kõnealuste ainete heite kontrollid (sh määrus kemikaalide registreerimise, hindamise ja autoriseerimise kohta – REACH (määrus (EÜ) nr 1907/2006) ning pestitsiidide säästva kasutamise temaatiline strateegia (KOM(2006) 373 (lõplik)). Koos olemasoleva õigusaktiga (sh direktiiv saastuse kompleksse vältimise ja kontrolli kohta (direktiiv 96/91/EÜ) on liikmesriikidel piisavalt õiguslikke vahendeid vee raamdirektiivi eesmärkide saavutamiseks. See seisukoht sätestati teatises (KOM(2006) 398 (lõplik)), mis on seotud direktiiviga prioriteetsete ainete ja mõjuhinnangu kohta (SEK(2006) 947 (lõplik)). Kõnealune seisukoht ja mitmete direktiivide kehtetuks tunnistamine aitavad samuti kaasa parema õigusliku reguleerimise tegevuskavale.

3 MÄRKUSED ÜHISSEISUKOHA KOHTA

3.1 Üldised märkused

Komisjon nõustub täielikult, osaliselt või põhimõtteliselt 29 muudatusettepanekuga Euroopa Parlamendi poolt esimesel lugemisel tehtud 71 muudatusettepanekust. 22 muudatust on ühisseisukohta inkorporeeritud kas sõna-sõnalt, osaliselt või põhimõtteliselt.

Komisjon nõustub kõikide muudatustega, mille eesmärk on selgitada ettepaneku reguleerimisala. Komisjon ei nõustu muudatustega, mille alusel lisatakse nimistusse täiendavaid aineid või millega muudetakse prioriteetsete ohtlike ainete klassifikatsiooni. Komisjon leiab, et see ei ole kooskõlas ettepaneku reguleerimisala ja asjaomaste ühenduse õigusnormidega. Lisaks sellele lükkab komisjon tagasi kõik muudatused, millega dubleeritakse juba vee raamdirektiiviga (2000/60/EÜ) ettenähtud kohustusi või millega mõjutatakse komisjoni algatusõigust.

Nõukogu on nüüd nõustunud mitmed parlamendi muudatusettepanekud inkorporeerima kas sõna-sõnalt, osaliselt või põhimõtteliselt, kuna nendega võimaldatakse suuremat täpsust või üksikasjalikumalt määratleda komisjoni ettepanekut. Enamik muudatusettepanekuid ei ole siiski ühisseisukohta inkorporeeritud, kuna nõukogu nõustub komisjoniga, et need on mittevajalikud ja/või mittesoovitavad.

Komisjon leiab, et kvalifitseeritud häälteenamusega 20. detsembril 2007 vastu võetud ühisseisukoht ei muuda ettepaneku seisukohti ega eesmärke, ja on seega valmis seda sellisel kujul toetama.

3.2 Üksikasjalikud märkused

3.2.1 Parlamendi muudatused, millega komisjon nõustub ja mis sisalduvad täielikult, osaliselt või põhimõtteliselt ühisseisukohas

Muudatused 1, 4, 7, 8, 14, 21, 24, 29, 30, 35, 36, 40, 52, ja 73 on inkorporeeritud erineval määral. Nendega tagatakse selgus ja edasine täpsustamine, eelkõige seoste kohta kõnealuse direktiivi ja vee raamdirektiivi ning muude ühenduse asjakohaste õigusaktide vahel.

3.2.2 Parlamendi muudatused, millega komisjon ei nõustu, kuid mis sisalduvad täielikult, osaliselt või põhimõtteliselt ühisseisukohas

Vee raamdirektiivile lisatakse muudatustega 20 ja 66 viide, mis on vastuolus kõnealuse direktiivi sätetega. Nõukogu esitas artiklite 1 ja 3 jaoks täpsema sõnastuse, et lisada sellised viited, millega käsitletakse muudatusi põhimõtteliselt, kuid tagatakse vajalik kooskõla. Seega on ühisseisukoht komisjonile vastuvõetav.

Muudatusega 26 nähakse ette vee asemel setet ja/või elustikku käsitlevate kvaliteedistandardite järelevalve paindlikkus ilma samasuguse kaitsetaseme tagamiseks vajaliku selguse ja kaitsemeetmeteta. Ühisseisukoha artikli 3 uue lõikega 2 korvatakse sellised vajakajäämised ning võimaldatakse sette ja/või elustiku järelevalvet teostada selgel ja läbipaistval viisil, mille puhul komisjonil on võimalik kontrollida, kas keskkonnakaitse eesmärgid ja tingimused siseturul on kõikides liikmesriikides võrreldavad. Seega on ühisseisukoht komisjonile vastuvõetav.

Muudatustega 32, 33 ja 45 määratakse ette kindlaks asjakohaste meetmete võtmine ja rikutakse komisjoni algatusõigust. Neid aspekte on põhimõtteliselt arvesse võetud ühisseisukoha uues artiklis 7, milles käsitletakse seda, kas vajadus kogu ühendust hõlmavate heitekontrollide järele tuleks korrapäraselt läbi vaadata. See on kooskõlas vee raamdirektiivi artiklis 18 sätestatud kohustustega ja on seepärast komisjonile vastuvõetav.

Muudatusega 47 nõutakse komisjonilt kolmandate riikide põhjustatud saastet käsitleva aruande koostamist. Ühisseisukohas käsitletakse seda küsimust põhimõtteliselt uutes artiklites 6 ja 7. Mõlemad artiklid on komisjonile põhimõtteliselt vastuvõetavad. Komisjon eelistaks siiski eelkõige artikli 6 puhul täiustatud sõnastust. Sellega tagatakse õiguslik selgus sel viisil, et need direktiivi 2000/60/EÜ sätted, millega võimaldatakse liikmesriikidel tegeleda piiriülese saastuse küsimustega, on selgesti sätestatud, tagades seejuures, et liikmesriigid ei riku kavandatavat direktiivi.

Muudatustega 50 ja 51 tehakse ettepanek ühendada komisjoni ettepaneku I lisa A ja B osad. See ei ole vastuvõetav, kuna vee raamdirektiiviga on kõnealuse direktiivi lisade eri osade ainetega seoses ette nähtud eri kohustused, nt sellised, mis käsitlevad järelevalvet. Ühisseisukohas ühendatakse lisade kaks osa, kuid täpsustatakse üksikasjalikult eri kohustused eri ainete kohta. Kuigi see tundub olevat vähem läbipaistev, ei muudeta sellega komisjoni ettepaneku sisu ning seepärast on see vastuvõetav.

3.2.3 Parlamendi muudatused, millega komisjon ega nõukogu ei nõustu ning mis ei sisaldu ühisseisukohas

Muudatustega 2, 5, 6, 9, 10, 11, 19, 27, 28, 37, 39, 41, 44, 46, 47, 49, 53, 54, 56, 57, 58, 59, 60, 61, 62, 63, 65, 67, 69, 70, 71, 72, 74, ja 76 ei nõustunud kumbki institutsioon ning neid ei lisatud. Kõnealuste muudatustega tehti ettepanek lisada nimistusse ained või klassifitseerida mitmed „prioriteetsed ohtlikud ained” eri viisil. Nende ettepanekutega lisati detaile, mis olid vee raamidirektiivi või muude ühenduse õigusnormide sätetega vastuolus või mis dubleerisid neid. Lisaks sellele ei võeta mõne muudatuse puhul arvesse komisjoni algatusõigust.

3.2.4 Parlamendi muudatused, millega komisjon nõustub täielikult, osaliselt või põhimõtteliselt, ent mis ei sisaldu ühisseisukohas

Komisjon nõustus muudatustega 3, 12, 13, 16, 17, 18, 22, 23, 25, 31, 34, 38, 43, 48 ja 79 osaliselt või põhimõtteliselt, ent need ei sisaldu ühisseisukohas. Kuigi komisjon nõustub muudatuste aluseks olevate põhimõtetega, näivad need olevat peamiselt tema ettepaneku täpsustused või keelelised täiendused.

Nõukogu ei lisanud neid ühisseisukohta, pidades neid mittevajalikeks ja/või soovimatuteks.

3.2.5 Nõukogu poolt ettepanekusse tehtud täiendavad muudatused

Uues artiklis 2 selgitatakse, et direktiivi 2000/60/EÜ mõisteid kohaldatakse kõnealuse direktiivi suhtes.

Artikli 3 lõikes 5 on sätestatud komisjonile antud volitused lisa osade muudatuste tegemiseks. Otsuse 1999/468/EÜ (muudetud nõukogu otsusega 2006/512/EÜ) hiljutise muutmise tõttu kehtestati kontrolliga regulatiivmenetlus.

Artikli 4 (segunemispiirkond) ja artikli 5 (nimistu) puhul on komisjoni ettepanekuga nähtud ette anda komisjonile volitus võtta vastu meetodid või suunised komiteemenetluse kaudu. Kõnealused lõiked jäeti välja, kuna otsustati, et sellist ühtlustamist ei olnud vaja. Komisjon tegi siiski avalduse, et ta korraldab kõnealuseid küsimusi käsitleva teabevahetuse liikmesriikide vahel.

Lisati põhjendus 25, et kooskõlas parema seadusloomega seotud institutsioonidevahelisi kokkuleppeid käsitleva lõikega 34 inkorporeerida teksti vastavustabelid.

4- KOKKUVÕTE

Nõukogu esitatud muudatustega aidatakse ettepanekut selgitada ja täpsustada mõnda sätet, et tagada vastavus vee raamdirektiiviga. Sette ja/või elustiku järelevalvet käsitlevad lisasätted on vastuvõetavad, kuna komisjon jagab alusseisukohti ning on tagatud, et komisjon saab kontrollida, kas liikmesriigid kohaldavad samasugust kaitsetaset ja tagavad sellega siseturu toimimise. Komisjon võib seega ühisseisukohaga nõustuda.